-á fólkafundinum leygardagin 21. september kl. 16.30. Tað er sera torført at fáa eygnavitnisfrágreiðingar frá Sýria. Tað er heilt einfalt ov vandamikið at ferðast í landinum, og tí eru tey fá, sum váða hetta. Vit eru tó í eini heilt serstakari støðu, tí Haifaa Awad, sum er lækni og júst afturkomin úr Sýria, er í Føroyum í løtuni. Haifaa Awad, sum er nýútbúgvin lækni hevur seinasta mánaðin arbeitt á einum sjúkrahúsið har norðuri í Sýria. Haifaa hevur búð í Danmark síðani 1993, men hevur javnan vitjað Sýria, har hon er fødd. Í summar vitjaði hon aftur í sínum heimlandi, men hesa ferð kom hon sum sjálvboðin lækni ígjøgnum Læknar uttan landamørk. Her sá hon sá sítt land fara upp í eld, meðan hon stríddist við at vekja barnahjørtu aftur til lívið. Hon upplivdi ekstremt máttloysi og vónloysi, men hon sigur soleiðis:“ Eg føldi, at eg gjørdi ein mun. At eg gav nøkrum sýrum vón um, at heimurin uttanfyri ikki hevur gloymt tey. At tey ikki bert eru eitt hagtal”. Hvat hendir, um man gevur fýra ungum listafólkum eina stóra plátu og ein politiskan boðskap? Aftur í ár verður Amnesty International á G! Festivalinum, og aftur í ár verður eitt altjóða evnið á dagsskrá. Hesaferð hevur Amnesty tikið stig til politiska live-list, sum fýra progressiv, føroysk listafólk standa fyri. S. O. S. Evropa: Hóast vit hava bíðað í fimm long ár eftir hesi atkvøðugreiðslu, so mugu vit staðfesta, at tað framvegis er langur vegur á mál fram móti tí degi, tá Evropa hevur eina felags skipan fyri fólk, sum koma til Evropa at søkja altjóða verju og friðskjól. Hetta er høvuðsboðskapurin hjá Amnesty International og 10 øðrum NGO felagsskapum í eini felags yvirlýsing, sum felagsskapirnir senda út í samband við, at Evropaparlamentið í morgin 12. juni skal atkvøða um eina felags avtalu um friðskjól. Yvirlýsingin er send øllum limunum í Evropaparlamentinum.